PDF Service

Περιεχόμενα

[Τύποι πεδίων που υποστηρίζονται 2](#_Toc202542424)

[Κανόνες 2](#_Toc202542425)

[Χρήση του PDF Service στην Drupal 3](#_Toc202542426)

[Βημα 1: Δημιουργία post handler 3](#_Toc202542427)

[Βήμα 2: Πρόσθετα πεδία 4](#_Toc202542428)

[Βήμα 3: Επιλογή πεδίων 7](#_Toc202542429)

[Φιλοξενια PDF Service σε G-CLOUD 8](#_Toc202542430)

# Τύποι πεδίων που υποστηρίζονται

Τα πεδία που υποστηρίζονται για την PDF φόρμα είναι τα εξής:

* Πεδία κειμένου (text & textarea)
* Πλαίσια επιλογής (checkbox)
* Κουμπιά επιλογών (radio button)
* Μενού (select / dropdown)
* Πεδία πολλαπλών επιλογών (multiple select / list)
* Δεν υποστηρίζονται άλλα πεδία για το PDF, όπως πεδία ημερομηνίας, πεδία υπογραφών, κουμπιά κλπ. Παρόλο που αυτά τα πεδία δεν υποστηρίζονται στο PDF, στην Web φόρμα μπορούν να υπάρχουν κανονικά ως τέτοια - απλώς στην PDF φόρμα θα πρέπει να φτιάχνονται ως πεδία κειμένου ώστε να συμπληρωθούν από το PDF Service.

# Κανόνες


1. Τα ονόματα των πεδίων στη Web φόρμα («key» στο Drupal) πρέπει να ταυτίζονται με τα ονόματα των πεδίων στο PDF. Μία συνέπεια αυτού είναι ότι τα ονόματα των πεδίων στο PDF πρέπει να έχουν μόνο πεζά γράμματα λατινικά, διότι το WebForms υποστηρίζει μόνο τέτοια.
2. Για κουμπιά επιλογών («radio button») και πλαίσια επιλογής («checkbox») τα θα πρέπει να τηρούνται τα ακόλουθα:
   * Τα ονόματα των τιμών των επιλογών («Option value» στη Drupal, στις επιλογές του «radio») θα πρέπει να είναι μόνο στα λατινικά (ανεξάρτητα τι γράφει η ετικέτα («label», «Option text» στη Drupal) για το κάθε κουμπί/επιλογή).
   * Τα ονόματα των τιμών των επιλογών στην Web φόρμα θα πρέπει να ταυτίζονται με τα ονόματα των επιλογών (radio) στο PDF.
3. Για τα πεδία μενού («select / dropdown») και πολλαπλών επιλογών («multiple select / list») προτείνεται επίσης η χρήση των πεζών λατινικών για τα ονόματα των επιλογών («Option value» στη Drupal), παρόλο που είναι πολύ πιθανό να λειτουργήσουν και τα ελληνικά. Στην περίπτωση των πολλαπλών επιλογών, το παραγόμενο αρχείο θα περιέχει μόνο τις επιλογές του χρήστη (κι όχι όλες τις διαθέσιμες επιλογές με επιλεγμένες αυτές του χρήστη).
4. Αν ένα πεδίο στην HTML φόρμα είναι πεδίο ημερομηνίας, τότε στο PDF θα πρέπει να δημιουργηθεί ως πεδίο κειμένου. To PDF Service έχει ρυθμιστεί να το συμπληρώνει με την Ελληνική μορφή (μέρα/μήνας/έτος).
5. Αν ένα πεδίο στην HTML φόρμα είναι κάποιο πεδίο του οποίου ο τύπους δεν υποστηρίζεται, τότε στο PDF θα πρέπει να γίνει πεδίο κειμένου.

**Συνοπτικός κανόνας για τα Ελληνικά:** Τα Ελληνικά υποστηρίζονται με βεβαιότητα μόνο για κείμενο που πληκτρολογεί ο χρήστης σε κάποιο πεδίο κειμένου. Για όλα τα άλλα (ονόματα πεδίων, ονόματα τιμών επιλογών κλπ.) θα πρέπει να χρησιμοποιούνται μόνο πεζοί λατινικοί χαρακτήρες.

# Χρήση του PDF Service στην Drupal

## Βημα 1: Δημιουργία post handler


1. Email / Handlers
2. + Add Handler
3. Remote Post
4. Βάζουμε ένα όνομα στο **Title**, πχ PDF Service
5. Στο **Completed URL** βάζουμε το URL του PDF Service (πχ https://apa-pdf.up.railway.app)
6. Στα **Additional settings** κάτω χαμηλά (συνήθως τα default είναι τα σωστά, οπότε απλώς τα επιβεβαιώνουμε):   
   Method: POST, Post type: x-www-form-urlencoded.
7. Πατάμε Αποθήκευση.



## Βήμα 2: Πρόσθετα πεδία

Χρειάζεται να δηλωθούν κάποια πρόσθετα πεδία στο πλαίσιο **custom data** που βρίσκεται εδώ:

1. Email / Handlers
2. Επεξεργασία (στο PDF Service)
3. Custom data



Σημειώνεται ότι τα ονόματα των παρακάτω πεδίων είναι δεσμευμένα και θα πρέπει να μη χρησιμοποιούνται ως πεδία της φόρμας που συμπληρώνει ο χρήστης.

### Τα απαραίτητα πεδία:

Τα απαραίτητα που χρειάζεται να συμπληρώσουμε είναι 2:

1. Tο δημόσιο URL του «άδειου» (προς συμπλήρωση) PDF
2. Tο κλειδί για την πιστοποίηση της υπηρεσίας (εδώ: η Drupal) που καλεί το PDF Service.

Τα πεδία πρέπει να έχουν συγκεκριμένα ονόματα και πρέπει να αναγραφούν έτσι (παράδειγμα):

PdfTemplateUrl: https://example.com/path/to/fillable.pdf  
ApiKey: 123456c-1234-12b4-bd6f-e321cf1dadb02

Σημειώνεται ότι το URL του άδειου PDF θα πρέπει να είναι προσβάσιμο δημόσια.

### Όνομα συνημμένου PDF

Το όνομα του συνημμένου PDF δηλώνεται κι αυτό ως custom data, χωρίς την κατάληξη «.pdf»: Έτσι, αν θέλουμε το συμπληρωμένο pdf να στέλνεται ως συνημμένο με όνομα: Συμπληρωμένο.pdf, τότε δηλώνουμε:

PdfName: Συμπληρωμένο

### Παραλήπτης του email

Από προεπιλογή, ο παραλήπτης του email θα είναι αυτός που καθορίζεται από το πεδίο «email». Σε περίπτωση που ο επιθυμητός παραλήπτης του email βρίσκεται σε άλλο πεδίο, αυτό το δηλώνουμε σαν custom πεδίο στα custom data. Αν για παράδειγμα το πεδίο του παραλήπτη λέγεται «e\_mail\_address» (αντί για «email») τότε δηλώνουμε:

RecipientField: e\_mail\_address

### Επιπλέον παραλήπτες του email

Μπορούμε να δηλώσουμε και επιπλέον παραλήπτες cc και bcc για τη λήψη του email. Δηλώνουμε τα custom data έτσι:

Cc: cc@mycompany.gr  
Bcc: bcc@mycompany.gr

Σε αυτήν την έκδοση της εφαρμογής, επιτρέπεται να δηλωθεί μόνο ένας παραλήπτης σε κάθε κατηγορία: RecipientField, Cc, Bcc. Μπορεί, όμως, να δηλωθεί, και ένας επιπλέον παραλήπτης για κάθε κατηγορία (to, cc, bcc) στις μεταβλητές περιβάλλοντος (environment variables) της εφαρμογής: MAILADDITIONALTO, MAILADDITIONALCC, MAILADDITIONALBCC. Οι μεταβλητές περιβάλλοντος, όμως, αναφέρονται σε όλες τις φόρμες και με αυτόν τον τρόπο δεν μπορούν να δηλωθούν διαφορετικοί παραλήπτες για διαφορετικές φόρμες.

### Θέμα και περιεχόμενο του email

Χρησιμοποιούμε τα custom πεδία Body και Subject. To subject είναι σε μορφή HTML.

Subject: Τίτλος για το email

Body: <p>Κείμενο που συνοδεύει τη συμπληρωμένη φόρμα</p>


Προσοχή! το κείμενο να μην περιλαμβάνει ειδικούς χαρακτήρες, και κυρίως την άνω-κάτω τελεία «:», διότι μπορεί να χαλάσουν τη σύνταξη των custom data. Προς το παρόν, δεν είναι ξεκάθαρο ποιοι χαρακτήρες μπορεί να προκαλέσουν πρόβλημα.

Αν αυτά τα πεδία δεν συμπληρωθούν, τότε το PDF Service χρησιμοποιεί τις μεταβλητές περιβάλλοντος (environment variables) της εφαρμογής MAILSUBJECT και MAILBODY.

Σημειώνεται επίσης ότι το όνομα του αποστολέα του email («Αρχή Πολιτικής Αεροπορίας») δηλώνεται στην μεταβλητή περιβάλλοντος MAILSENDERNAME.

## Βήμα 3: Επιλογή πεδίων

Στην κατηγορία **Submission data** Φροντίζουμε να επιλέγουμε μόνο τα πεδία που πρόκειται να συμπληρωθούν από το PDF Service.



**ΠΡΟΣΟΧΗ**!

Δεν υπάρχει πρόβλημα να έχουμε ενεργοποιημένο κάποιο επιπλέον πεδίο που δεν αντιστοιχεί σε πεδίο στη φόρμα του PDF. Τα μόνα πεδία που προκαλούν πρόβλημα είναι τα πεδία που περιλαμβάνουν upload αρχείων (διότι οι WebForms της Drupal δεν υποστηρίζουν αποστολή αρχείων), οπότε αυτά πρέπει οπωσδήποτε να μην συμπεριλαμβάνονται.

# Φιλοξενια PDF Service σε G-CLOUD

* Το PDF Service έχει εγκατασταθεί στο VM IA26-RG01-VM06 του G Cloud.
* Το directory της υπηρεσίας είναι το /apps/APA-PDF.
* Η εφαρμογή λειτουργεί με τον process manager **pm2** (https://pm2.keymetrics.io/docs/usage/quick-start/) και τον **NGINX** (https://nginx.org/en/docs/).
  + Σε κάθε επανεκκίνηση του VM ή σε περίπτωση που η υπηρεσία φαίνεται να μην λειτουργεί σωστά, πρέπει να βεβαιωθούμε ότι λειτουργούν αυτά τα 2. Σχετικές εντολές:
    - pm2 resurrect
    - systemctl start nginx
  + Για να ελέγξουμε ότι η υπηρεσία λειτουργεί σωστά, εκτελούμε τις εντολές:
    - pm2 status – θα πρέπει να εμφανιστεί: «status online»
    - service nginx status – θα πρέπει να εμφανιστεί: «active (running)»
    - curl localhost – Η πιο σημαντική εντολή ελέγχου – θα πρέπει να εμφανιστεί: «PDF Service is up!» ή κάτι παρόμοιο
* Το αρχείο με τις ρυθμίσεις / μεταβλητές περιβάλλοντος (environmental variables) της υπηρεσίας είναι το /apps/APA-PDF/.env
  + Μετά από κάθε αλλαγή στο αρχείο .env, εκτελούμε:
    - pm2 restart 0
* To repository της υπηρεσίας είναι το <https://github.com/dvainanidispro/APA-PDF>.
  + Για λήψη νέας έκδοσης, εκτελούμε στο directory της υπηρεσίας:
    - git pull
    - pm2 restart 0