PDF Service

# Τύποι πεδίων που υποστηρίζονται

Τα πεδία που υποστηρίζονται για την PDF φόρμα είναι τα εξής:

* Πεδία κειμένου (text & textarea)
* Πλαίσια επιλογής (checkbox)
* Κουμπιά επιλογών (radio button)
* Μενού (select / dropdown)
* Πεδία πολλαπλών επιλογών (multiple select / list)
* Δεν υποστηρίζονται άλλα πεδία για το PDF, όπως πεδία ημερομηνίας, πεδία υπογραφών, κουμπιά κλπ. Παρόλο που αυτά τα πεδία δεν υποστηρίζονται στο PDF, στην Web φόρμα μπορούν να υπάρχουν κανονικά ως τέτοια - απλώς στην PDF φόρμα θα πρέπει να φτιάχνονται ως πεδία κειμένου ώστε να συμπληρωθούν από το PDF Service.


# Κανόνες

1. Τα ονόματα των πεδίων στη Web φόρμα («key» στο Drupal) πρέπει να ταυτίζονται με τα ονόματα των πεδίων στο PDF. Μία συνέπεια αυτού είναι ότι τα ονόματα των πεδίων στο PDF πρέπει να έχουν μόνο πεζά γράμματα λατινικά, διότι το WebForms υποστηρίζει μόνο τέτοια.
2. Για κουμπιά επιλογών («radio button») και πλαίσια επιλογής («checkbox») τα θα πρέπει να τηρούνται τα ακόλουθα:
   * Τα ονόματα των τιμών των επιλογών («Option value» στη Drupal, στις επιλογές του «radio») θα πρέπει να είναι μόνο στα λατινικά (ανεξάρτητα τι γράφει η ετικέτα («label», «Option text» στη Drupal) για το κάθε κουμπί/επιλογή).
   * Τα ονόματα των τιμών των επιλογών στην Web φόρμα θα πρέπει να ταυτίζονται με τα ονόματα των επιλογών (radio) στο PDF.
3. Για τα πεδία μενού («select / dropdown») και πολλαπλών επιλογών («multiple select / list») προτείνεται επίσης η χρήση των πεζών λατινικών για τα ονόματα των επιλογών («Option value» στη Drupal), παρόλο που είναι πολύ πιθανό να λειτουργήσουν και τα ελληνικά. Στην περίπτωση των πολλαπλών επιλογών, το παραγόμενο αρχείο θα περιέχει μόνο τις επιλογές του χρήστη (κι όχι όλες τις διαθέσιμες επιλογές με επιλεγμένες αυτές του χρήστη).
4. Αν ένα πεδίο στην HTML φόρμα είναι πεδίο ημερομηνίας, τότε στο PDF θα πρέπει να δημιουργηθεί ως πεδίο κειμένου. To PDF service έχει ρυθμιστεί να το συμπληρώνει με την Ελληνική μορφή (μέρα/μήνας/έτος).
5. Αν ένα πεδίο στην HTML φόρμα είναι κάποιο πεδίο του οποίου ο τύπους δεν υποστηρίζεται, τότε στο PDF θα πρέπει να γίνει πεδίο κειμένου.

**Συνοπτικός κανόνας για τα Ελληνικά:** Τα Ελληνικά υποστηρίζονται με βεβαιότητα μόνο για κείμενο που πληκτρολογεί ο χρήστης σε κάποιο πεδίο κειμένου. Για όλα τα άλλα (ονόματα πεδίων, ονόματα τιμών επιλογών κλπ.) θα πρέπει να χρησιμοποιούνται μόνο πεζοί λατινικοί χαρακτήρες.

# Δημιουργία δυνατότητας χρήσης του PDF Service στην Drupal

1. Email / Handlers
2. + Add Handler
3. Remote Post
4. Για τις επιλογές του Handler έχουμε τα εξής:   
   Στο Completed URL βάζουμε το URL του PDF Service (πχ https://apa-pdf.up.railway.app)   
   και στα Additional settings κάτω: Method: POST, Post type: x-www-form-urlencoded.



# Custom πεδία

Χρειάζεται να δηλωθούν κάποια custom πεδία εδώ:

1. Email / Handlers
2. Custom data

# 

Το μόνο απαραίτητο που χρειάζεται να συμπληρώσουμε είναι το δημόσιο URL του «άδειου» (προς συμπλήρωση) PDF. Παράδειγμα:

PdfTemplateUrl: https://example.com/path/to/empty.pdf

Το URL του άδειου PDF θα πρέπει να είναι προσβάσιμο δημόσια.

# Παραλήπτης του email

Από προεπιλογή, ο παραλήπτης του email θα είναι αυτός που καθορίζεται από το πεδίο «email». Σε περίπτωση που ο επιθυμητός παραλήπτης του email βρίσκεται σε άλλο πεδίο, αυτό το δηλώνουμε σαν custom πεδίο στα custom data. Αν πχ το πεδίο του παραλήπτη λέγεται recipient, αντί για email τότε δηλώνουμε:

RecipientField: recipient

# Όνομα συνημμένου PDF

Το όνομα του συνημμένου PDF δηλώνεται ως custom data, χωρίς την κατάληξη «.pdf»:

PdfName: filledPdf